
Par atklāta konkursa „Lidostas kritiskās infrastruktūras energoapgādes rekonstrukcija - Lidostas B, F, E, D terminālu sadalnes optimizācija un nomaiņa” (identifikācijas Nr. RIX 2026/40) nolikuma prasībām


[bookmark: _Hlk142046202]2026. gada 5. jūnijā tika saņemti jautājumi no ieinteresētā piegādātāja par VAS “STARPTAUTISKĀ LIDOSTA “RĪGA”” (turpmāk – Pasūtītājs) rīkotā atklāta konkursa “Lidostas kritiskās infrastruktūras energoapgādes rekonstrukcija - Lidostas B, F, E, D terminālu sadalnes optimizācija un nomaiņa” (identifikācijas Nr. RIX 2026/40) nolikuma (turpmāk- nolikums) prasībām. Pasūtītājs ir izskatījis jautājumus un apstiprinājis šādas atbildes:


1. jautājums.
 Lūdzam Pasūtītājam apstiprināt, ka paredzamā līguma summa tiek plānota līdz 45 000.00 EUR bez PVN, kā tas norādīts nolikuma 4.pielikuma 2.1. punktā.

Atbilde
Paredzamā līgumcena plānota līdz 45000,00 EUR bez PVN.

2.jautājums
 Lai neierobežotu potenciālo pretendentu skaitu, lūdzam Pasūtītājam grozīt nolikuma punkta 4.2.18. prasības, izsakot to šādā redakcijā: 

„Pretendentam pēdējo piecu gadu laikā (2021., 2022., 2023., 2024., 2025. un 2026. gadā līdz piedāvājuma iesniegšanas dienai)”; 

un/ vai 

„Pretendents, lai apliecinātu savu profesionālo pieredzi, var balstīties uz citas personas (apakšuzņēmēja) iespējām piegādē (piegāde šī punkta izpratnē - Iekārtas legāla iegūšana un atsavināšana gala pasūtītājam).”. 

Gadījumā, ja Pasūtītājs negroza nolikuma prasības, lūdzam pamatot augstāk minētās kvalifikācijas prasības. 



Atbilde

Sabiedrisko pakalpojumu sniedzēju iepirkumu likuma (turpmāk- SPSIL) 52. panta 3. daļas 2. punkts nosaka, ka “Piegādātāja tehniskās un profesionālās spējas atbilstoši būvdarbu, piegādes vai pakalpojuma raksturam, kvantitātei, svarīguma pakāpei un lietojumam var apliecināt ar informāciju par būtiskākajām veiktajām piegādēm vai sniegtajiem pakalpojumiem ne vairāk kā trijos iepriekšējos gados, norādot summas, laiku un saņēmējus (publiskas vai privātas personas) un pievienojot pircēju atsauksmes vai piegādātāja apliecinājumus. Ja tas ir nepieciešams konkurences veicināšanai, sabiedrisko pakalpojumu sniedzējs var noteikt garāku pieredzes apliecināšanas termiņu”.
Ņemot vērā likuma pantā noteikto un to, ka iepirkuma dokumentācijā ir paredzēts veikt obligātu objekta apskati, pasūtītājs ir konstatējis, ka līdz esošajam laikam ir bijusi vērā ņemama ieinteresēto piegādātāju interese un tāpēc nav pamata domāt, ka ar šādu kvalifikācijas prasību būtu ierobežota konkurence. 

SPSIL 52. panta 4. daļā teikts- […] Piegādātājs, lai apliecinātu profesionālo pieredzi vai sabiedrisko pakalpojumu sniedzēja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.
Saskaņā ar likumā noteikto, piegādātājs var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas, tātad piedalīsies līguma izpildē.

Ņemot vērā minēto- gozījumi iepirkuma kvalifikācijas prasībās netiks veikti. 


Ar cieņu


	Nodaļas vadītājs

	Edgars Lauskis

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

